# Martin Scorsese

| Martin Scorsese |
| --- |
|  |
| Født | Martin Charles Scorsese 17. nov. 1942 (83 år) Queens (USA, New York) |
| Beskjeftigelse | Filmregissør, filmskuespiller, filmprodusent, manusforfatter, filmklipper, stemmeskuespiller, TV-regissør, regissør, skuespiller, film historian, TV-produsent, produsent, filmmanuskriptforfatter, skribent, musikkvideoregissør  |
| Embete | * Jurypresident ved Filmfestivalen i Cannes
 |
| Utdannet ved | Tisch School of the Arts Cardinal Hayes High School |
| Ektefelle | Laraine Marie Brennan (1965–1971) Julia Cameron (1976–1977) Isabella Rossellini (1979–1982) Barbara De Fina (1985–1991) Helen Schermerhorn Morris (1999–) |
| Far | Charles Scorsese |
| Mor | Catherine Scorsese |
| Barn | Cathy Scorsese Francesca Scorsese Domenica Cameron-Scorsese |
| Nasjonalitet | USA Italia |
| Medlem av | * American Academy of Arts and Sciences
* Writers Guild of America West
* Directors Guild of America
 |
| Utmerkelser | vis
36 oppføringer
Oscar for beste regi (2007; for verk: The Departed, tema for: Den 79. Oscar-utdelingen) Directors Guild of America Award Light of Truth Award (1998) Library of Congress Living Legend (2000–) Cecil B. DeMille Award (2010) Kennedy Center Honors AFI Life Achievement Award (1997) Praemium Imperiale (2016) Æresdoktor ved Princeton University Golden Globe (2003; for verk: Gangs of New York) Britannia Awards (1993) Gullpalmen (1976; for verk: Taxi Driver) Gullbjørnen (1995) Beste regissør under filmfestivalen i Cannes (1986; for verk: Natt på Manhattan) Sølvløven (1990; for verk: Mafiabrødre) Golden Globe for beste regi (2011; for verk: Hugo Cabret) Golden Globe for beste regi (2006; for verk: The Departed) Grammy Award for Best Music Film (2005; vinner: Nigel Sinclair, Anthony Wall, for verk: No Direction Home) Æres-César (2000; sammen med: Josiane Balasko, Georges Cravenne, Jean-Pierre Léaud) BAFTA for beste film (1991; vinner: Irwin Winkler, for verk: Mafiabrødre) BAFTA for beste tilpassede manus (1991; vinner: Nicholas Pileggi, for verk: Mafiabrødre) BAFTA for beste regi (1991; for verk: Mafiabrødre) BAFTA Academy Fellowship Award (2012) Storkors av Republikken Italias fortjenstorden Medlem av American Academy of Arts and Sciences Fellow National Board of Review Award for beste film Stjerne på Hollywood Walk of Fame Dallas-Fort Worth Film Critics Association Award for Best Director (2004; for verk: The Aviator) Offiser av Æreslegionen (2005) Dallas-Fort Worth Film Critics Association Award for Best Director (2006; for verk: The Departed) Primetime Emmy Award for Outstanding Directing for a Drama Series (2011; for verk: Boardwalk Empire, tema for: 63rd Primetime Emmy Awards) Fyrsten av Asturias' pris for kunst (2018) Evelyn F. Burkey Award The George Pal Memorial Award Goldener Ehrenbär (2024) David di Donatello-prisen for livslang innsats

 |
| Aktive år | 1962– |
| IMDb | IMDb
 |
| Signatur |
|  |
|

---

Martin Scorsese på Commons |

**Martin Charles Scorsese** (født 1942) er en amerikansk regissør, produsent, manusforfatter, skuespiller og filmhistoriker. Han har regissert flere filmer innen gangstersjangeren, inkludert *Taxisjåføren* (1976) og *Mafiabrødre* (1990). Scorsese mottok Oscar for beste regi for filmen *The Departed* (2006) og har blitt nominert til prisen ytterligere sju ganger.

## Liv og virke

### Bakgrunn

Martin Scorsese ble født i Flushing i Queens og kom fra en italiensk-amerikansk arbeiderfamilie. Hans far Luciano Charles Scorsese og mor Catherine Scorsese arbeidet begge i New Yorks Garment District. Martin fikk sin oppvekst i Little Italy på Manhattan. Han var et sykelig barn og tilbragte mye tid hjemme på grunn av sin astma. Det var på den tiden han utviklet sin lidenskap for film. Hans første drøm om å bli en katolsk prest overga han til fordel for filmen; han byttet over fra det katolske seminaret *Cathedral College minor seminary* til New York University der han fikk sin Master of Arts i film i 1966.

### Karriere

Hans første spillefilm var *Who's That Knocking At My Door?*, som han lagde sammen med Harvey Keitel. Deretter ble han medlem av de såkalte «movie brats» i 1970-årene sammen med bl.a. Francis Ford Coppola, Steven Spielberg, George Lucas og Brian De Palma. Gjennom De Palma ble Scorsese kjent med Robert De Niro, og de to ble gode venner og arbeidet sammen på flere prosjekter. Deres første film var *Mean Streets*. Etter dette ble begge store stjerner på Hollywoods himmel, spesielt etter *Taxi Driver* med den berømte scenen der De Niro sier til sitt eget speilbilde: 'Are you talking to me?'.

Etter en skuffelse med filmen *New York, New York* kom Scorsese tilbake med filmen *Den rasende oksen* (*Raging Bull*), nok en gang med de Niro i hovedrollen.
Martin Scorsese produserte den kontroversielle filmen *Jesu siste fristelse* (*The Last Temptation of Christ*) i 1988. Deretter kom New York-filmen *Mafiabrødre* (*Goodfellas*), som ble godt mottatt av både publikum og kritikere.

I 2002 lagde Scorsese filmen *Gangs of New York* med Daniel Day-Lewis, Leonardo Di Caprio og Cameron Diaz. Filmen var hans hittil dyreste, men den fikk blandet mottakelse. Filmen ble nominert til hele 10 Oscar-priser, men vant ikke en eneste. Martin Scorsese har fått en stjerne på Hollywood Walk of Fame.

Han er en god venn av Leonardo DiCaprio og Robert De Niro. Filmen *The Departed* handler nok engang om gangstere og politi. Noen av de medvirkende er Leonardo DiCaprio, Matt Damon, Mark Wahlberg og Martin Sheen.

Han grunnla i 2007 den ideelle World Cinema Foundation som jobber for bevaring og restaurering av filmer som har blitt oversett og glemt.

## Privatliv

Han har tre barn med tre forskjellige kvinner, og han er gift med Helen Morris.

## Utvalgte filmer

* *Who's That Knocking at My Door* (1967)
* *Elvis On Tour* (1972) Dokumentarfilm om Elvis Presley
* *På skyggesiden* (1973)
* *Alice bor ikke her lenger* (1974)
* *Taxisjåføren* (1976)
* *New York, New York* (1977)
* *The Last Waltz* (1978)
* *Den rasende oksen* (1980)
* *Komediens konge* (1983)
* *Natt på Manhattan* (1985)
* *Color of Money* (1986)
* *Jesu siste fristelse* (1988)
* *Mafiabrødre* (1990)
* *Cape Fear* (1991)
* *Uskyldens tid* (1993)
* *Casino* (1995)
* *Kundun* (1997)
* *Bringing Out The Dead* (1999)
* *Gangs of New York* (2002)
* *The Aviator* (2004)
* *The Departed* (2006)
* *Shine a Light* (2008) Dokumentarfilm om The Rolling Stones
* *Shutter Island* (2010)
* *Hugo Cabret* (2011)
* *The Wolf of Wall Street* (2013)
* *Sinatra* (2014)
* *Silence* (2016)
* *The Irishman* (2019)
* *Killers of the Flower Moon* (2023)

## Priser

### Oscar for beste regi

**Nominert: 1980 *Den rasende oksen*
* 1988 *Jesu siste fristelse*
* 1990 *Mafiabrødre*
* 2002 *Gangs of New York*
* 2004 *The Aviator*
* 2011 *Hugo Cabret*

**Vant: 2006 *The Departed*

### Golden Globe for beste regi

**Nominert: 2004 *The Aviator*

**Vant: 2002 *Gangs of New York*
* 2006 *The Departed*

## Referanser

## Eksterne lenker

* (en) Martin Scorsese – kategori av bilder, video eller lyd på Commons

* (en) Martin Scorsese – galleri av bilder, video eller lyd på Commons
* (en) Martin Scorsese på Internet Movie Database

* (sv) Martin Scorsese i Svensk Filmdatabas

* (da) Martin Scorsese på Filmdatabasen

* (da) Martin Scorsese på Scope

* (fr) Martin Scorsese på Allociné

* (en) Martin Scorsese på AllMovie

* (en) Martin Scorsese hos Rotten Tomatoes

* (en) Martin Scorsese hos The Movie Database

* (en) Martin Scorsese hos Internet Broadway Database

* (en) Martin Scorsese hos Box Office Mojo
* (en) Martin Scorsese på Discogs

* (en) Martin Scorsese på MusicBrainz

* (en) Martin Scorsese på AllMusic